text: I kø til kursus, der kan redde liv
  17 februar 2011 kl. 16.26
  75 børn fik nej til at deltage i et vinterferie-kursus, som kan bruges til noget bagefter. TV SYD var med de 25 heldige, som lærte om førstehjælp i Vejle.
  De 25, som der var plads til på kurset, gik til genoplivnings-dukkerne med stor entusiasme. 
  - De er ufatteligt engagerede, siger beredskabsmester Johnny Rasmussen, Vejle Brandvæsen.
  
  Overraskende efterspørgsel
  Førstehjælpskurset er en af Vejle Kommunes tilbud til børn i vinterferien. Og efterspørgslen er overraskende. 100 børn valgte kurset, men 75 fik altså nej.
  
  Nye kurser - i sommerferien
  Den store interesse har fået kommunen til at arrangere to kurser mere i sommerferien. Og de 25 elever fra dagens kursus er klar med en anbefaling:
  - Fordi så kan man redde liv, siger Liv.
  